કાર ઉત્પાદક કંપનીઓ જો કે, ડીમાંડમાં ઘટાડો-માલભરાવો હોવાની કબુલાત આપવામાં ખચકાટ દર્શાવતા રહ્યા છે. પરંતુ માહિતગાર સૂત્રોએ કહ્યું કે માલબેક ઘટાડવા જ પ્લાન્ટ વધુ દિવસો બંધ રાખવાનું નકકી થયું છે. વિક્રેતાઓ પાસે પણ 30-35 દિવસને બદલે 50-55 દિવસનો સ્ટોક થઈ ગયો છે. ઈંધણના ઉંચા ભાવ સહીતના કારણોએ અપેક્ષિત ખરીદી થઈ નથી. દ્વિચક્રી વાહનોના વેચાણમાં 15થી35 ટકા તથા કારના વેચાણમાં 10થી25 ટકાનો ઘટાડો છે. ઓટો ક્ષેત્ર દ્વારા હવે વેચાણ વધારવા માટે આકર્ષક ઓફર આપવાનું શરૂ કરાયું છે. પરિણામે આવતા મહિનાઓમાં માર્જીન પર અસર થઈ શકે છે.